Aalborg Stiftstidende, 1845-09-18
Ved en under 17de Mai d. A. til Kjøbenhavns Borgerrepræsentanter indgiven Adresse udtalte Ribe Borgerrepræsentanter deres Overbeviisning om, at hverken physisk Magt eller et Kongebud vilde formaae at samle og befæstede forskjellige Statsdele, hvor gjensidig Sympathi og Samdrægtighed mangle, hvorimod en for Tidens Fordringer og Folkets Culturtilstand afpasset Statsorganisation vilde udrette Alt, fordi dette er Maalet, som attraaes." Majoriteten af Ribe Borgerrepræsentation, nemlig Dhrr. H. J. Müller, Kleisdorff, Aagaard og Frandsen, er nu ved Hs. Majestæts sidste Nærværelse i Ribe kommen i Conflict med Stiftamtmand, Kammerh. v. Sponneck, og nogle "servile eller bedste Borgere, 27 i Tallet, som under 24de Juli d. A. skriftlig havde opfordret Borgerrepræsentationen til, fuldtalligt at indfinde sig til Cour hos Majestæten, hvilket derimod ikke var skeet ifjor og hvorover den almindelige Borger var bleven meget fortrydelig." Ovennævnte 4 Borgerrepræsentanter troede imidlertid, efterat have taget Sagen i nøiere Overveielse, ikke at burde indstille sig til Couren, da dette foruden at antyde en loyal og undersaatlig Opmærksomhed, kunde tilkjendegive baade en Anerkjendelse af og Sympathi med Regjeringens Foranstaltninger i det Hele, og tillige blive anseet som en Tragten efter at smigre Kongen, for derved muligen at erhverve materielle Fordeele for Communen, første Tilfælde turde det maaskee ansees som Pligt for dem at møde til Cour, i det andet vilde de, der offentlig havde gjort de af Hovedstadens Borgerrepræsentation i sin Adresse af 10de Aug. d. A. til Kongen udtalte Anskuelser til deres geraade i Modsigelse med dem selv; og i det tredie Tilfælde vilde deres Færd, efter det Begreb de havde dannet dem om Ære og Pligt, mildest talt fortjene Dadel". Desuden fortrøstede de sig med: "at de, ved ikke at indstille sig til Couren, undgik at bidrage til at forlænge Tiden til den Ro og Hvile, som Hs. Majestæt, efter en lang og anstrængende Dagreise, vilde kunne behøve. Til Couren, som fandt Sted efter Hs. Majestæts Ankomst til Ribe Kl. 3 om Natten, indfandt hine 4 Borgerrepræsentanter sig følgelig ikke; men derimod, efter Tilsigelse fra Stiftamtmanden, næste Formiddag Kl. 9 paa Byens Raadhuus. Da Hs. Majestæt imidlertid ikke behagede at tage Raadhuset, med Archiv og Arrester, i Øiesyn, kom Stiftamtmand, Grev Sponneck, omtr. ved Middagstid hen paa Raadstuen med det Hværv, paa Allerhøistsammes Vegne at indbyde de 3 Borgerrepræsentanter, som havde indfundet sig til Cour, samt Magistraten og Kæmneren, at begive sig til Hs. Majestæt, hvorimod de 4 nævnte Borgerrepræsentanter fik den Besked: "at de kunde gaae hjem!" Om den rette Betydning af denne usædvanlige Hjemviisning, der forekom dem baade at kunne forstaaes saaledes, at de hiin Dag ansaaes for overflødige, og at de skulde være entledigede fra deres Function som Borgerrepræsentanter for bestandigt, udbade de sig Hr. Stiftamtmandens nøiere Forklaring, da de vare villige til at fratræde, dersom Communens Tarv fordrede, at deres Pladse, som Repræsentanter indtoges af Andre". Svaret lød paa at Amtet ansaae disse navngivne Medlemmer blandt Byen Ribes eligerede Borgere uberettigede efter eget Forgodtbefindende at fratræde den Bestilling, hvortil de ere valgte, saalænge denne deres Udtrædelse af Borgerrepræsentationen ikke er bleven afgjort paa den i Anordningen af 24de Octbr. 1837 foreskrevne Maade; hvortil Amtet imidlertid ikke havde Anledning til at foretage noget Skridt, da deres Begreb om det Sømmelige eller deres saakaldte Anerkjendelse af og Sympathi med Regjeringens Foranstaltninger i det Hele er fuldkommen ligegyldig og betydningsløs for det Offentlige. Da de 4 nævnte Repræsentanter ikke fandt sig synderligt, opbyggede ved denne Erklæring - hvorimod de, som de sige, endogsaa kun ved en tarvelig Opreisning for den dem af Stiftamtmanden den 5te Aug. paa Raadstuen tildeelte krænkende Behandling maaske vilde have fundet dem tilfredsstillede", – saa have de nu seet sig nødsagede til, igjennem Pressen at indanke Sagen for den offentlige Menings Domstoel. "Kbhavnsposten" af 9de De, indeholder den i nærværende Anledning førte Correspondance, med Commentar over Samme. (Rd. Av.)